杨岳 (苍山县公)

杨岳（567年613年－7月16日），字浮丘，弘农郡华阴县（今陕西省华阴市）人，出自弘农杨氏越公房，北周、隋朝官员。

## 生平

北周平定北齐时，杨岳跟随异母大哥杨素进攻北齐，立下战功。大象二年（580年），尉迟迥发动叛乱时，杨素击败荥州刺史宇文胄的叛军，封清河郡公，杨素的临贞县公爵位转给杨岳。开皇元年五月三日（581年6月20日），杨岳获封遂州苍山县开国公，食邑一千三百户。开皇二年（582年）六月，杨岳出任右武卫右亲卫。仁寿二年（602年）正月，杨岳母亲萧妙瑜去世，杨岳为母亲守丧。大业元年（605年）二月，杨岳出任卫尉寺丞。大业四年（608年），杨岳出任京兆万年县县令。杨素去世后，杨岳经常劝说侄子杨玄感要小心谨慎。太子太保、司空、宋国公贺若弼是杨岳的姑表兄，杨岳通过贺若弼上奏隋炀帝杨广，请求如果杨玄感造反，自己能像钟毓不受钟会谋反株连一样。大业九年（613年）六月，杨玄感起兵反对隋炀帝，杨岳被关进京城监狱。隋炀帝当时在辽东战场前线，想起杨岳有谏言，派遣使者下敕令赦免杨岳一房，使者还没回到长安，杨岳于六月廿四日（613年7月16日）被处死，时年虚岁四十七，杨岳的儿子们都得到赦免。隋炀帝得知杨岳已死后，诏令说：“已故万年县县令杨岳，深明大义，天性赤诚，他的哥哥枭素隐藏凶恶之心，杨岳经常上奏陈述，确实有先见之明，应该免于连带受罚，以表彰臣子的节操。”隋炀帝又命令改葬杨岳。大业十年甲戌四月戊辰朔十七日（614年5月30日），杨岳葬于大兴县洪固乡之原。唐朝显庆元年岁次景辰三月乙丑朔九日癸酉（656年4月8日），杨岳改葬于雍州万年县黄台乡少陵原。

## 家庭

### 曾祖

- 杨钧，北魏司空、文恭公

### 祖父

- 杨暄，北魏度支尚书、华州刺史、临贞忠公

### 父母

- 杨敷，北周大将军、蒙汾二州刺史、临贞忠壮公
- 萧妙瑜，梁武帝萧衍孙女，征西将军、太尉、假黄钺、丞相、武陵献王萧纪之女，封淮南公主

### 兄弟姐妹

- 杨素，隋朝太尉、楚景武公
- 杨约，隋朝金紫光禄大夫、淅阳郡太守、修武县公
- 杨操，北周右胥附上士
- 杨戾，北周华州主簿
- 杨慎，隋朝义安侯
- 杨氏，嫁隋朝上大将军、迁州刺史、武喜县公独孤陀

### 夫人

- 京兆韦氏，西魏尚书右仆射、大司空，隋朝太傅、雍州牧、相卫十二州总管、郧襄公韦孝宽孙女，隋朝毛恒二州刺史、滑国定公韦寿之女，唐朝贞观十五年十二月廿四日（642年1月30日）在私人住宅中去世

### 子女

- 杨弘礼，唐朝金紫光禄大夫、兵部尚书、清河郡公
- 杨弘义，唐朝鲁王府司马、隆州长史
- 杨弘文，唐朝祠部屯田郎中
- 杨弘武，唐朝吏部郎中、太子中舍人

### 孙子

- 杨元嗣，杨弘礼之子

## 墓志

共两方墓志，均于2009年入藏大唐西市博物馆。

君讳岳，字浮丘，弘农华阴人也。传山河者五公，庸勋茂于西汉；补衮台者四世，名德盛于东都。在魏见客礼之优，居晋有阿衡之重。布诸方册，可略而言。曾祖钧，魏司空，文恭公。祖暄，度支尚书，华州刺史，临贞忠公。父敷，大将军，蒙、汾二州刺史，临贞忠壮公。两魏分争桑之境，河汾寔燔燧之郊。疆埸有彼此之机，诚义无苟全之地。握节不挠，义冠幽明。维君缵积庆之基，承累德之胄，馥芝兰之秀气，发剖莹之光采。小年而有大成，弱龄而标重器。公孙公子，誉满当时。开皇元年五月三日，封遂州仓山县开国公，食邑一千三百户。回授一子，非无追远之恩；泽流支庶，且见念功之宠。二年六月，蒙任右武卫右亲卫，入亲卧内，出卫轩陛。自非荫籍高华，罕得膺斯俊选。仁寿二年正月，丁太夫人萧氏忧。夫人，梁武帝之孙，武陵王之长女也，年十有三，封淮南公主。幼称婉慧，夙擅母仪，兹训之道既弘，孝爱之情斯切。及在苫庐，殆将灭性。大业元年二月，擢为卫尉寺丞。秦置，交戟植铩之便繁；八屯汉制，警夜巡昼之伺察。岂止审其印信，赋彼不时，严其候卫，箴斯暴猝。大业四年，出为京兆万年县令。王畿属邑，帝京近隧，栎阳献公之筑高陵，太上所宫，右戚是居，当今未易，左辅旧治，自古云难。非君利衔，未见其可。遂得田余滞穗，路有遗金，民变其风，帝简其绩。方腾鸿渐，庶展鹏搏。岂图衅起黎阳，妖兴子姓，既罗（罹）国讨之宪，遂缘众弃之祸。大业九年六月廿四日，奄从非命，时年卌有七。呜呼哀哉！初君异母兄素，任重朝端，富擅山海。奸慝潜于养鸩，宠赂彰乎铸蛇。而君深惧阽危，每非聚敛。锺毓锺会，屡有挟术之公言；王惠王鉴，非无甫田之私阋。皇上哀矜折狱，大明诛赏，念杨瑶不坐之表，思祖纳弗协之辞，爰发明诏，蠲其衅藉。诏曰：“故万年县令杨岳，深识大义，夙秉至诚。其兄枭素，包藏凶恶，每经奏陈，实为先见。宜免缘坐，以彰臣节。”仍令改葬。于是龙钟稚子，始有主祭之庭；婉娈孀妻，方展衰粗之制。以十年太岁甲戌四月戊辰朔十七日，改殡于大兴县洪固乡之原，礼也。惨挽铎之哀凄，俨帷巟之容裔，攀如慕之婴号，卷苞遣之宾祭，知若敖之不餧（馁），且伯有之非厉。乃为铭曰：

台阶丽天，岳牧镇地。猗欤洪族，世隆其位。不惑去三，慎知畏四。喉舌龙作，襟带鹗视。继体岐嶷，尤锺俊异。是曰奇才，足称伟器。谢?勋胄，袁隗德门。熏心虽厉，结气俄冤。篱庭何及，墙门徒谊。明明在上，顾录谠言。氏复三姓，茔迁九原。蔀家赤族，赖我斯存。

显庆元年（656年）志：

随万年县〔令〕苍山县开国公杨君墓志铭并序

公讳岳，字浮丘，弘农华阴人。有周之苗裔也。伯侨因胙土而命氏，赤泉立懋𪟝以飞名。四叶衮章，东汉称其望族；百揆时叙，西晋著其门伐。自兹以降，代有名德。曾祖钧，魏司空，文恭公。谈丛理窟，义府儒宗。行成模楷，言为轨则。祖暄，魏度支尚书，临贞忠公。志标弘雅，材惟栋干。天爵有传，公望见称。父旉，大将军，临贞忠壮公。风调标举，器岸雄杰。蹈高节以徇名，不苟免以亏义。公气量纯深，识度宏远。恂恂以养正，汪汪以全德。见人之过，若在诸身；闻人之善，有如不及。卑以自安，弱不好弄，是以望其门者，不测其墙仞；窥其室者，莫辩其波澜。忠壮公者，言牧西河，密迩邻寇。固守累载而援兵斯绝，既没虏庭而始终不挠。公痛深陟岵之望，每切戴天之酷。公之长兄太尉、楚景武公，以倜傥之材，受专征之任。平齐之役，公预在戎麾，军谋战功，为当时之最。以勋𪟝居多，封苍山县开国公。逮皇随革命之后，而景武当权衡之寄，势倾朝野。公以身轨物，静退是先，以大业中年，乃降敕授公雍州万年县令，非其好也。粤奉纶言，故不敢不当其职。此邑地粤秦中，望隆天府，权豪贵戚，是称难御。公抚之以礼义，威之以刑罚，弦韦备举，小大以情，时人以为忠厚而干蛊，仁惠而严肃。用之则行，见之于公矣。及乎哲兄云亡，立长斯及，邦家之嗣，其惟礼部尚书楚国公玄感乎。公每以谦逊为言，卑恭是诫，而玄感自以门著勋庸，材兼文武，知进而不知退，知存而不知亡，但识随氏之数锺百六，不知天命有归。公爱极犹子，虑深邦族，言之不用，方筹以全之。公外祖乃梁征西将军、太尉、假黄钺、承（丞）相、武陵献王其人也，而太子太保、司空、宋国公，有随之日，任居内史，门惟姻戚，即公之外氏之亲。乃因太保，言之于随帝，有如锺毓之事云。及玄感之作逆也，公时在关中，随炀方旋辽左，以公尝有忠谅之言，是以特有别敕，一房获免。道阻且远，竟无云及。以大业九年六月廿四日薨于京师。呜呼哀哉！惟公禀庆弈叶，载德蝉联，三事复太尉之高门，七叶迈金张之前烈。夙擅学植，早标辞彩，贵而能降，辩而能讷，不以臧否忤物，不以伐阅凌人。生鼎铉之宗，无心于贵仕；居会昌之运，有志于恬泊。同子文之明鉴，赦宥不逮于生前；得吴札之风规，令望徒擅于身后。降年与善，何其爽欤。夫人韦氏，京兆杜陵人也。魏尚书右仆射、大司空，随太傅、雍州牧、相卫十二州总管、郧襄公之孙，随毛恒二州刺史、滑国定公之女也。分枝公族，禀质阴只。六行必称，无待箴诫；四德爰备，非因图史。苍山公奇材硕德，见重当年。眷彼好逑，言归于杨氏。既而𬞟藻聿修，闺门载穆，德流邦政，誉宣中表。及乎遭犹子之坐，逮随季而流离。长子柱国、中书侍郎、太府卿、清河公等，莫不文吏兼资，学行具美。俯拾金紫，自致青云。并以断织□训，徙居成业。俄而风树不停，奄辞荣养。以贞观十五年十二月廿四日薨于私第。大子弘礼，故金紫光禄大夫，兵部尚书；第二子弘义，鲁王府司马，隆州长史；第三子故弘文，祠部、屯田郎中；第四子弘武，吏部郎中，太子中舍人；嫡孙元嗣等。永惟积粟万锺，切寒泉之孝思；未臻远日，痛仁昆之遽亡。爰以显庆元年岁次景辰三月乙丑朔九日癸酉，龟筮叶从，迁厝于雍州万年县黄台乡少陵原。式陈芳烈，乃作铭云：

高掌际天，长河带地。量蕴岳渎，才标秀异。惟此华宗，积祉莫二。文武迭袭，台衮相次。司空雅正，识度淳确。伟矣尚书，体兹冲邈。粤惟贞壮，瓌才卓荦。孝实天姿，忠非植学。公之挺质，逖矣不群。道深弘裕，气逸风云。晦斯荣宠，馥此兰薰。如愚睿质，朝隐清芬。进退存亡，归诸上哲。既号知子，亦称全节。锺毓前规，智果往烈。贻厥有在，宗祧无灭。猗欤懿室，出自华宗。瑟琴斯敬，𬞟藻惟恭。柏舟成德，平反是踪。学着三徙，才兼八龙。与善徒弃，降年多爽。过隙不留，光阴遂往。青乌叶吉，永言泉壤。蒿里日沉，松门云上。丹旐逶迟，灵轜载路。哀挽凄切，𬴂骖顾步。逝川无返，白日云暮。恨结寒泉，悲深风树。